

#### Pyhän päiväkoti

URAKKAOHJELMA (YSE 1998)

****

#### Päiväys: 31.1.2024

Sisällysluettelo

[1 RAKENNUSKOHDE 7](#_Toc134167306)

[1.1 Rakennuskohde ja -paikka 7](#_Toc134167307)

[1.2 Tutustuminen rakennuspaikkaan 7](#_Toc134167308)

[2 HANKKEEN URAKKAMUOTO 7](#_Toc134167309)

[2.1 Suoritusvelvollisuuden laajuus 7](#_Toc134167310)

[2.2 Maksuperuste 7](#_Toc134167311)

[2.3 Urakkasuhteet 7](#_Toc134167312)

[3 URAKAT JA NIIDEN SISÄLTÖ 7](#_Toc134167313)

[3.1 Pääurakka 7](#_Toc134167314)

[3.2 Sivu-urakat 8](#_Toc134167315)

[3.3 Rakennuttajan hankinnat 8](#_Toc134167316)

[4 TYÖN TOTEUTUS JA YHTEISTOIMINTA 8](#_Toc134167317)

[4.1 Yhteistoimintaa koskevat ohjeet 8](#_Toc134167318)

[4.2 Työaikataulu 9](#_Toc134167319)

[4.3 Työmaajärjestelyt 9](#_Toc134167320)

[4.4 Suunnitelmakatselmus 10](#_Toc134167321)

[4.5 Erityiset katselmukset ja mittaukset 10](#_Toc134167322)

[4.6 Luvat 10](#_Toc134167323)

[4.7 Suunnitelmat ja niiden toimittaminen sekä tietomallin hyödyntäminen hankkeessa 10](#_Toc134167324)

[4.8 Projektin tietopankki 10](#_Toc134167325)

[5 LAATU 10](#_Toc134167326)

[5.1 Laadunvarmistus 10](#_Toc134167327)

[5.2 Kosteudenhallinta 11](#_Toc134167328)

[5.3 Puhtaudenhallinta 12](#_Toc134167329)

[5.4 Urakoitsijan laadunvalvonta 12](#_Toc134167330)

[5.5 Käytettävät tuotteet 12](#_Toc134167331)

[5.5.1 Käytettävät tuotteet/CE-merkintä 12](#_Toc134167332)

[5.5.2 Tuotteen vaihtaminen 12](#_Toc134167333)

[6 YMPÄRISTÖ 13](#_Toc134167334)

[6.1 Ympäristönsuojelu 13](#_Toc134167335)

[6.1.1 Raivaus- ja purkujäte 13](#_Toc134167336)

[6.2 Vaarallinen jäte 13](#_Toc134167337)

[7 ASIAKIRJAT 13](#_Toc134167338)

[7.1 Tarjouspyyntöasiakirjat 13](#_Toc134167339)

[7.2 Urakkasopimusasiakirjat ja niiden pätevyysjärjestys 13](#_Toc134167340)

[8 URAKKA-AIKA 14](#_Toc134167341)

[8.1 Töiden aloitus 14](#_Toc134167342)

[8.2 Rakennusaika 14](#_Toc134167343)

[8.3 Välitavoitteet 14](#_Toc134167344)

[8.4 Työaika 14](#_Toc134167345)

[8.5 Viivästyminen 14](#_Toc134167346)

[9 VASTUUVELVOITTEET 15](#_Toc134167347)

[9.1 Takuuaika 15](#_Toc134167348)

[9.2 Urakoitsijan vakuudet 15](#_Toc134167349)

[9.3 Vakuutukset 15](#_Toc134167350)

[9.4 Rakennuttajan vakuudet 16](#_Toc134167351)

[10 RAKENNUTTAJAN MAKSUVELVOLLISUUS 16](#_Toc134167352)

[10.1 Urakkahinnan muodostuminen 16](#_Toc134167353)

[10.2 Urakkahinnan maksaminen 16](#_Toc134167354)

[10.2.1 Maksuerätaulukko 16](#_Toc134167355)

[10.2.2 Erityiset maksuerät 16](#_Toc134167356)

[10.2.3 Ensimmäinen maksuerä 16](#_Toc134167357)

[10.2.4 Loppuerä 16](#_Toc134167358)

[10.2.5 Sivu-urakoiden maksut 17](#_Toc134167359)

[10.2.6 Maksuaika ja viivästyskorko 17](#_Toc134167360)

[10.3 Muutos- ja lisätyöt 17](#_Toc134167361)

[10.3.1 Muutostyötarjous ja -hinnat 17](#_Toc134167362)

[10.3.2 Yksikköhinnat 17](#_Toc134167363)

[11 VALVONTA 17](#_Toc134167364)

[11.1 Rakennuttajan organisaatio ja valtuudet 17](#_Toc134167365)

[11.2 Rakennuttajan valvonta 18](#_Toc134167366)

[11.3 Suunnittelijan laadunvalvonta 18](#_Toc134167367)

[12 TYÖMAAN HALLINTO JA TOIMITUKSET 18](#_Toc134167368)

[Urakoitsijan organisaatio ja valtuudet 18](#_Toc134167369)

[12.1 Työvoima 18](#_Toc134167370)

[12.2 Henkilötunnisteet, kulkuluvat ja työntekijöiden perehdyttäminen 18](#_Toc134167371)

[12.3 Kirjaukset 19](#_Toc134167372)

[12.4 Työmaakokoukset 19](#_Toc134167373)

[12.5 Urakoitsijoiden yhteiset toimitukset 19](#_Toc134167374)

[12.6 Viranomaistarkastukset 20](#_Toc134167375)

[12.7 Urakoitsijatietojen ilmoittaminen 20](#_Toc134167376)

[13 VASTAANOTTOMENETTELY 20](#_Toc134167377)

[13.1 Vastaanottotarkastus 20](#_Toc134167378)

[13.2 Urakkasuorituksen tarkastus 20](#_Toc134167379)

[13.3 Tarkastuskustannukset 20](#_Toc134167380)

[13.4 Toimintakokeet 20](#_Toc134167381)

[13.5 Luovutusasiakirjat 21](#_Toc134167382)

[13.6 Käytön opastus 21](#_Toc134167383)

[14 ERIMIELISYYDET 21](#_Toc134167384)

[14.1 Riitaisuuksien ratkaiseminen 21](#_Toc134167385)

[15 URAKOITSIJAN VALINTAPERUSTEET 21](#_Toc134167386)

[15.1 Tarjouksen hylkääminen 21](#_Toc134167387)

[15.2 Tarjouksen vertailuperusteet 21](#_Toc134167388)

[16 TARJOUS 21](#_Toc134167390)

[16.1 Tarjouksen muoto 21](#_Toc134167391)

[16.2 Tarjoukseen liitettävät todistukset 21](#_Toc134167392)

[16.3 Tarjouksen voimassaoloaika 22](#_Toc134167393)

[16.4 Tarjouksen tekeminen 22](#_Toc134167394)

[16.5 Tarjousten avaaminen 22](#_Toc134167395)

[16.6 Lisätiedot 22](#_Toc134167396)

RAKENNUSHANKKEEN YHTEYSTIEDOT

Rakennuttaja / Tilaaja

Pelkosenniemen kunta

Tekniset palvelut

Sodankyläntie 1A, 98500 Pelkosenniemi

Tekninen johtaja Markku Taavo,

p. 040 182 9604

markku.taavo@pelkosenniemi.fi

Tilaajan yhdyshenkilö:

Pelkosenniemen kunta

Tekniset palvelut

Sodankyläntie 1A, 98500 Pelkosenniemi

Tekninen johtaja Markku Taavo,

p. 040 182 9604

markku.taavo@pelkosenniemi.fi

Rakennuttaminen ja valvonta

Pelkosenniemen kunta

Tekniset palvelut

Sodankyläntie 1A, 98500 Pelkosenniemi

Tekninen johtaja Markku Taavo,

p. 040 182 9604

markku.taavo@pelkosenniemi.fi

Arkkitehtisuunnittelu

Arkkitehtitoimisto Rantakokko Oy

Pohjolankatu 4, 96100 Rovaniemi

Marja Yliniva

0400397600

marja.yliniva@rantakokko.fi

Rakennesuunnittelu

Insinööritoimisto J. Lampela Oy

Pohjolankatu 4, 96100 Rovaniemi

Jari Lampela

0400169056, 010 328 0770

jari@lampela.net, toimisto@lampela.net

LVIA-suunnittelu

LVI-Konsultointi J. Vaarala Oy

Pohjolankatu 4, 96100 Rovaniemi

Jukka Vaarala

0504336140

jukka.vaarala@lvi-konsultointi.fi

Sähkösuunnittelu

Sähköpalvelu Seppo Tuovinen

Tuiskunmutka 3, 96100 Rovaniemi

Markku Lammi

0400369786

markku.lammi@sahkopalvelutuovinen.fi

# RAKENNUSKOHDE

## Rakennuskohde ja -paikka

Rakennuskohde käsittää Pyhän päiväkodin uudisrakennuksen ja piha-alueet varusteineen urakkalaskenta-asiakirjojen osoittamassa laajuudessa siten, että kohde täyttää viranomaismääräykset ja kohde on täysin valmis käyttöä varten.  
Rakennuspaikan osoite on Kanervikkokatu, 98500 Pelkosenniemi.

## Tutustuminen rakennuspaikkaan

Rakennuttaja edellyttää, että urakoitsija on tutustunut rakennuspaikkaan ennen tarjouksen antamista.

# HANKKEEN URAKKAMUOTO

## Suoritusvelvollisuuden laajuus

Urakkamuotona on jaettu urakka. Rakennusteknisten töiden urakoitsija toimii pääurakoitsijana ja lainsäädännön tarkoittamana päätoteuttajana. Putki-, ilmanvaihto-, rakennusautomaatio- ja sähkötöiden urakat toteutetaan pääurakkaan alistettuina sivu-urakoina.

## Maksuperuste

Rakennustekniset työt, LVIA-työt ja sähkötyöt suoritetaan kokonaishintaurakoina.

## Urakkasuhteet

Kohdassa 3.2 mainitut sivu-urakat alistetaan pääurakkaan RT 80271 Sivu-urakan alistamissopimus mukaisella sopimuksella. Urakoitsijalle varataan mahdollisuus perehtyä muiden urakoiden urakkasopimuksiin mahdollista liikesalaisuutta koskevin rajoituksin. Urakoitsijalla ei ilman päteviä perusteita ole oikeutta kieltäytyä urakkasopimuksen alistamisesta.

# URAKAT JA NIIDEN SISÄLTÖ

## Pääurakka

Kohteen päätoteuttajana toimii pääurakoitsija.

Pääurakkaan sisältyvät työmaan johtovelvollisuuksien lisäksi rakennustekniset työt (rakennusurakka) asiakirjaluettelossa mainittujen suunnitelmien mukaisesti saatettuna, viranomaishyväksyttynä täysin valmiiksi ja työmaapalvelut, jotka koskevat kohdan 3.2 sivu-urakoita ja kohdan 3.3 rakennuttajan hankintoja sekä erillisurakoita.

Muut urakoitsijoiden keskinäiset velvoitteet on mainittu urakkarajaliitteessä.

Hankkeen osapuolet huolehtivat ja vastaavat omista valtioneuvoston asetuksessa rakennustyön turvallisuudesta mainituista velvollisuuksistaan. Rakennuttaja on laatinut hanketta koskevan rakennuttajan turvallisuusasiakirjan, joka sisältää turvallisuussäännöt ja menettelyohjeet, joihin urakoitsijan on perehdyttävä. Urakoitsija laatii työturvallisuussuunnitelmat ja turvallisuusasiakirjan ja täydentää tarvittaessa rakennuttajan turvallisuusasiakirjaa. Urakoitsija laatii ja hyväksyttää tarvittaessa viranomaisilla kohteen työturvallisuutta koskevat muut viranomaisten vaatimat asiakirjat.

* 1. **Sivu-urakat**

LVIA- urakkaan kuuluvat rakennuskohteen LVIA-työt saatettuna täysin valmiiksi käyttöä varten asiakirja­luettelossa mainittujen suunnitelmien mukaisesti.

Sähköurakkaan kuuluvat rakennuskohteen sähkötyöt saatettuna täysin valmiiksi käyttöä varten asiakirjaluettelossa mainittujen suunnitelmien mukaisesti.

Urakkarajat on esitetty tarkemmin urakkarajaliitteessä.

## Rakennuttajan hankinnat

Ei ole

# TYÖN TOTEUTUS JA YHTEISTOIMINTA

## Yhteistoimintaa koskevat ohjeet

Pääurakoitsija huolehtii eri urakoitsijoiden töiden ja työvaiheiden yhteensovittamisesta. Töiden järjestelyssä ja työvaiheiden ajoituksessa on otettava huomioon työturvallisuuden vaatimukset. Pääurakoitsijan on toimitettava suunnitelma työmaa-alueen järjestelyistä rakennuttajalle hyväksyttäväksi kahden viikon kuluessa urakkasopimuksen allekirjoituksesta.

## Työaikataulu

Pääurakoitsijan on laadittava yhdessä rakennuttajan kanssa YSE 5 §:n mukainen työaikataulu kolmen viikon kuluessa urakkasopimuksen allekirjoittamisesta.

Rakennuttaja edellyttää, että työaikataulu laaditaan paikka-aikakaaviona niin, että siitä käy ilmi urakan ja rakennuttajan hankintojen työvaiheet sekä muut suoritukset. Erityinen huomio aikataulussa on kiinnitettävä taloteknisten töiden ja rakennusteknisten töiden keskinäiseen tahdittamiseen. Aikataulusta tulee käydä ilmi työsuoritusten suunniteltu eteneminen ja eri töiden keskinäinen tahdittuminen rakennuksen eri osissa. Aikataulua tehtäessä on otettava huomioon hankintojen ja laadunvarmistuksen sekä LVISA-laitteiden vastaanottoon liittyvät laite- ja asennustapatarkastukset, toimintakokeet, mittaukset ja säädöt sekä muut tarkastukset.

Aikataulutilanne käsitellään työmaakokouksessa. Pääurakoitsijan on toimitettava valvontatieto rakennuttajalle kolme työpäivää ennen työmaakokousta. Pääurakoitsija valvoo ja vastaa toimenpiteiden toteutuksesta muiden urakoitsijoiden osalta. Valvontatietoon on lisäksi määritettävä, miten aikataulun mahdolliset poikkeamat vaikuttavat töiden etenemiseen ja välitavoitteiden ja koko hankkeen valmistumiseen. Tieto, miten poikkeama vaikuttaa muihin työsuorituksiin, välitavoitteisiin ja hankkeen valmistumiseen raportoidaan muille osapuolille. Jos aikataulupoikkeama on yli 3 viikkoa, on pääurakoitsija velvollinen tekemään aikataulusta kiinniottosuunnitelman, jossa esitetään kiinnioton vaatimat toimenpiteet. Kiinniottosuunnitelman ja siinä esitettyjen toimenpiteiden toimeenpano ja vaikutus raportoidaan työmaakokouksessa.

## Työmaajärjestelyt

Työmaa-alue kattaa koko tontin ja sen piha-alueet sekä suunnitelmissa esitettyjä alueita. Työmaa-alue on rajattava aidoin sovittuna erikseen tilaajan kanssa. Tontille tehdään liittymää suunnitelmien osoittamaan paikkaan. Mikäli urakoitsija tarvitsee työmaaliikenteelle toisen liittymän, tulee asia sopia tilaajan ja viranomaisten kanssa ja tällöin työmaaliittymä on korjattava suunnitelmien sekä viranomaisten määrittämään tasoon. Työmaalle on pääurakoitsijan lukuun hoidettava tarvittavat sosiaalitilat ja huomioitava sijoittelu työm*a*alla*.*

## Suunnitelmakatselmus

Suunnitelmakatselmus pidetään ennen urakkasopimuksen tekemistä ja tarvittaessa myös ennen työvaiheiden aloittamista suunnitelmavalmiuden toteamiseksi sekä suunnitelmien toimittamisesta sopimiseksi. Suunnitelma-aikataulun laatimista koskevat tarkennukset on esitetty urakkarajaliitteessä.

## Erityiset katselmukset ja mittaukset

Rakennuspaikalla pidetään aloituskatselmus, jossa rakennusalue luovutetaan pääurakoitsijan käyttöön työn toteutusta varten.

Muista katselmuksista sovitaan erikseen.

## Luvat

Rakennuttaja hankkii suunnitelmien mukaiseen rakentamiseen tarvittavat luvat. Työsuoritukseen liittyvien lupien hankkimisesta huolehtii urakoitsija.

## Suunnitelmat ja niiden toimittaminen sekä tietomallin hyödyntäminen hankkeessa

Rakennuttaja toimittaa kullekin urakoitsijalle kaksi sarjaa paperisia suunnitteluasiakirjoja.

Jos edellä sovittu suunnitelmamäärä ei riitä, aliurakka- ja hankintatarjouspyyntöihin tarvitsemiensa asiakirjojen kopiosarjat kustantaa urakoitsija.

Rakennuttaja antaa urakoitsijoille sekä aliurakka- ja hankintatarjouspyyntöjä varten käyttöoikeuden kohteen projektipankkiin sekä suunnittelijoiden kanssa sovitun mukaisesti suunnittelutietomalleihin.

Suunnitelmien tulee olla urakkaa aloitettaessa valmiita lukuun ottamatta työnaikaista suunnittelua, joten suunnitteluaikataulua ei tarvita.

Urakoitsijan laadittavaksi osoitetut suunnitelmat on mainittu urakkarajaliitteessä ja työselostuksissa.

## Projektin tietopankki

Projektin tietopankkina toimii Haahtela Pris.

# LAATU

## Laadunvarmistus

Jos laatusuunnitelmaa ei ole laadittu osana urakkatarjousta, pääurakoitsijan on laadittava ennen työmaan aloituskokousta työmaata koskeva laatusuunnitelma, jota täydennetään työn kuluessa. Kunkin urakoitsijan on laadittava omaa työtään koskeva työmaan laadunvarmistussuunnitelma. Lisäksi urakoitsijan on toimitettava viranomaisen edellyttämään laadunvarmistusselvitykseen tarvittavat tiedot, jotka sisältävät käyttöönottomittausten mittaussuunnitelman, joilla varmistetaan tehtyjen asennusten oikeellisuus.

Laadunvarmistus suoritetaan ja dokumentoidaan urakoitsijan laatimia, hyväksyttyjä tarkastuslistoja käyttäen. Listat päivää ja allekirjoittaa tarkastuksen tekijä ja ne luovutetaan rakennuttajalle ennen laite- ja asennustarkastusten suorittamista.

Sähkö- ja tietoteknistenjärjestelmien asentavalla urakoitsijalla tulee olla pätevyys kaikkiin ko. järjestelmiin (Paloilmoitin pätevyys, SETI-luokitus / hyväksytty turvalaiteurakoitsija, sisältäen myös kameravalvonnan).

Kohteessa suoritetaan varmennustarkastus kolmannen osapuolen (valtuutetun tarkastajan, VAT) toimesta.

Varmennustarkastus tulee suorittaa ennen vastaanottotarkastusta. Varmennustarkastuksen suorittaja tulee hyväksyttää tilaajalla. Urakoitsija hoitaa tarkastuksien järjestämisen.

Kaikki tarkastusmaksut sisältyvät urakkaan.

Pääurakoitsijan on tehtävä ennen työn aloittamista jokaisesta työvaiheesta selostus työn suorittamisesta, turvallisuudesta ja laadunvarmistamisesta. Tämän suunnitelman pääurakoitsija toimittaa rakennuttajalle/valvojalle hyväksyttäväksi. Kun suunnitelma on hyväksytty, voi kyseiseen työvaiheeseen ryhtyä. Pääurakoitsija toimittaa myös alisteisten sivu-urakoitsijoiden puolesta kyseiset suunnitelmat, vaikka ne olisikin laatinut sivu-urakoitsija.

Urakoitsijan on esitettävä laatusuunnitelmassa laadunvarmistustoimenpiteet, niiden laajuus sekä laadunvarmistuksen dokumentointi. Laatusuunnitelmassa on käytävä ilmi työlle asetetut vaatimukset, tarkastuksen ajankohta, sisältö, tulos ja osallistujat sekä korjaavien toimenpiteiden suoritus. Myös havaittujen laatuvirheiden korjauksista on tehtävä dokumentit. Kaikki laadunvarmistusdokumentit on toimitettava valvojalle, ja dokumentit käydään läpi työmaakokouksissa.

Urakan päätteeksi urakoitsija kokoaa vaaditut laatudokumentit laatukansioksi, joka luovutetaan rakennuttajalle. Urakoitsijan on järjestettävä ennen kriittisen työvaiheen aloittamista aloituspalaveri, jossa käydään läpi työnjohdon ja työntekijöiden kesken suunnitelma-asiakirjat, työkohtaiset laatuvaatimukset ja suoritusohjeet sekä laadunvarmistusmenettelyt. Tilaajan edustajalle on varattava mahdollisuus olla läsnä palavereissa ja tarkistaa ensimmäisen työkohteen laatu heti sen valmistuttua yhdessä urakoitsijan työnjohdon ja työryhmän nokkamiehen kanssa. Urakoitsijan on täytettävä laadunvarmistukseen liittyvät dokumentit jatkuvasti töiden edistymisen mukaan. Urakoitsijan on raportoitava työmaakokouksissa mahdollisista laatupoikkeamista. Laatupoikkeamaraportista on käytävä ilmi seuraavat tiedot:

* työvaihe/rakennusosa
* poikkeamatyyppi ja poikkeaman kuvaus
* poikkeaman aiheuttamat korjaustoimenpiteet
* poikkeaman syy ja toistumisen ehkäiseminen
* päiväys, jolloin korjaustoimenpiteet on toteutettu.

## Kosteudenhallinta

Pääurakoitsijan on laadittava ennen työmaan aloituskokousta työmaata koskeva kosteudenhallintasuunnitelma, jota täydennetään työn kuluessa. Kunkin urakoitsijan on laadittava omaa työtään koskeva työmaan kosteudenhallintasuunnitelma.

Rakennuttaja nimeää kosteudenhallinnasta vastaavan henkilön työmaalle.

## Puhtaudenhallinta

Kohteessa tulee noudattaa hyvän tavan mukaista yleistä siisteyttä, joka osaltaan edesauttaa turvallista työskentelyä työmaalla. Kohteessa puhtausluokka on P2. Urakoitsijan tulee laatia ennen rakennustöitä työmaata koskeva pölynhallintasuunnitelma, jota täydennetään työn kuluessa.

## Urakoitsijan laadunvalvonta

Urakoitsijan on valvottava oman, sivu-urakoitsijoiden ja aliurakoitsijoidensa työnjohdon ja työvoiman osaamista ja työsuoritusta sekä työtuloksen vaatimustenmukaisuutta. Työvaiheiden oikeaan ajoitukseen ja työsuoritusten laatuun on kiinnitettävä erityistä huomiota. Urakoitsijan on myös valvottava hankintojen ja aliurakoitsijoiden rakennusvaiheiden kelvollisuutta ja työsuoritusta, jotta sopimuksen mukainen laatu kaikilta osin saavutetaan.

## Käytettävät tuotteet

### Käytettävät tuotteet/CE-merkintä

Rakennustuotteen kelpoisuus osoitetaan noudattaen voimassa olevaa lainsäädäntöä.

Rakennustuotteen, joka on tarkoitettu käytettäväksi pysyvänä osana rakennuskohteessa, tulee olla turvallinen ja terveellinen sekä ominaisuuksiltaan sellainen, että rakennuskohde asianmukaisesti suunniteltuna ja rakennettuna täyttää lakisääteiset olennaiset tekniset vaatimuk­set tavanomaisella kunnossapidolla taloudellisesti perustellun käyttöiän ajan.

Rakennustuotteen kelpoiseksi osoittavien ominaisuuksien toteaminen kuuluu rakennushankkeeseen ryhtyvälle silloin kun tuote on nimetty tai ominaisuudet tarkasti määritetty hänen laadituttamissaan suunnitelma-asiakirjoissa. Muussa tapauksessa kelpoisuuden todentaminen kuuluu urakoitsijalle.

Rakennustuotteen kelpoisuus tarkoittaa sitä, että rakennustuotetta voidaan sen ominaisuuksien perusteella käyttää aiotussa rakennuskohteessa, kun se täyttää siinä kohteessa asetetut viranomaisvaatimukset. Lisäksi rakennustuotteen on täytettävä suunnitelma-asiakirjojen vaatimukset, jotka voivat sisältää viranomaisvaatimuksia tiukempia tai muita vaatimuksia.

Rakennustuotteen kelpoisuuden osoittamiseen liittyvät asiakirjat sekä suunnitteluasiakirjat on oltava rakennusvaihetta vastaavasti rakennuspaikalla käytettävissä.

### Tuotteen vaihtaminen

Vaihtoehtoisten tuotteiden käyttäminen määräytyy YSE 1998 14 §:n mukaan.

Jos urakoitsija esittää käytettäväksi kokonaan toista tuotetta sopimusasiakirjoissa määritellyn tuotteen tilalle, tuotteen vaihtaminen tulee perustella. Urakoitsijan on osoitettava, että vaihdettu tuote vastaa urakka-asiakirjojen mukaista tuotetta, myös CE-merkintä- yms. kelpoisuuksiltaan. Lisäksi vaihtamisen seuraukset kokonaisuuteen tulee tarkistaa. Urakoitsijan on hankittava vaihdolle etukäteen rakennuttajan kirjallinen hyväksyntä. Rakennuttajan hyväksyntä ei poista urakoitsijan vastuuta vaihtamistaan tuotteista.

Esitys vaihtamisesta tulee tehdä riittävän ajoissa, jotta mahdollinen vaihto ei aiheuta aikatauluviivästyksiä. Tuotteen vaihtamisesta rakennuttajalle mahdollisesti aiheutuvista kustannuksista, kuten tuotteen tarkastamisesta johtuvasta konsulttityöstä ja tuotteen vaihdon aiheuttamista hyväksyttyjen suunnitelmien muutoksista vastaa urakoitsija, myös siinä tapauksessa, ettei tuotetta vaihdeta.

# YMPÄRISTÖ

## Ympäristönsuojelu

Urakoitsijan tulee omassa työssään minimoida työmaan haitalliset ympäristövaikutukset esimerkiksi suorittamalla purkutyöt lajittelevana purkuna, kierrättämällä materiaaleja ja ottamalla tuotteita valitessaan huomioon niiden käyttöikä, korjattavuus ja ympäristörasitus. Urakoitsijan tulee huomioida jäteasetuksen (978/2021) 25 §:n mukaisesti rakennus- ja purkuhankkeeseen ryhtyvän yleinen velvollisuus huolehtia hankkeen suunnittelusta ja toteuttamisesta siten, että jätelain etusijajärjestyksen mukaisesti otetaan talteen ja käytetään uudelleen käyttökelpoiset rakennusosat ja materiaalit ja että toiminnassa syntyy mahdollisimman vähän ja mahdollisimman haitatonta rakennus- ja purkujätettä. Jäteasetuksen 26§ mukainen erilliskeräys on järjestettävä ja jätejakeet on kuljetettava asianmukaisesti.

### Raivaus- ja purkujäte

Muut purettavat rakennusosat sekä raivaus- ja purkujäte poiskuljetuksineen, jäteveroineen ja kaatopaikkamaksuineen kuuluvat pääurakoitsijalle. Pääurakoitsija huolehtii myös jätelain 646/2011 29§ mukaisesti jätteen luovuttamisesta ja siirtoasiakirjoista.

## Vaarallinen jäte

Jos kohteesta kuitenkin löytyy muuta vaarallista jätettä kuin mitä asiakirjassa on mainittu, tästä tulee välittömästi informoida rakennuttajaa. Työt tulee keskeyttää ja kartoitusta täydentää ennen töiden jatkumista.

Asbestityön osalta on noudatettava valtioneuvoston asetusta asbestityön turvallisuudesta.

# ASIAKIRJAT

## Tarjouspyyntöasiakirjat

Urakan tarjouspyyntöasiakirjat on lueteltu tarjouspyyntökirjeen liitteenä olevassa asiakirjaluettelossa. Urakkatarjouksen antajan on tarkistettava, että toimitus vastaa asiakirjaluetteloa ja ilmoitettava mahdollisista puutteista välittömästi rakennuttajalle.

## Urakkasopimusasiakirjat ja niiden pätevyysjärjestys

Urakkasopimus laaditaan pääurakan ja sivu-urakoiden sekä erillisurakoiden osalta urakkasopimuslomakkeelle RT 80260. Alistamissopimukset tehdään lomakkeelle RT 80271 Sivu-urakan alistamissopimus.

Urakassa noudatetaan Rakennusurakan yleisiä sopimusehtoja YSE 1998 RT 16-10660 (viittauksissa on käytetty lyhennettä YSE).

Urakkasopimukseen liitetään

* *urakkaneuvottelupöytäkirja*
* *alistamissopimus*
* *YSE 1998*
* *tarjouspyyntökirje ja tarjouspyynnön jälkeen lähetetyt lisäselvitykset*
* *tämä urakkaohjelma liitteineen*
* *urakkarajaliite*
* *turvallisuusasiakirja*
* *tarjous*
* *muutostöiden yksikköhintaluettelo sekä*
* *asiakirjaluettelossa mainitut tekniset suunnitelma-asiakirjat*.

Rakennusurakkaan sisältyvällä erityisalan työselostuksella on rakennusselostukseen nähden parempi pätevyys.

Lisäksi urakassa noudatetaan yleisiä standardeja, työohjeita ja työselostuksia, jotka on osoitettu edellä luetelluissa asiakirjoissa.

# URAKKA-AIKA

## Töiden aloitus

Työt voidaan aloittaa 31.5.2024 ja urakkasopimus on allekirjoitettu.

## Rakennusaika

Töiden tulee olla valmiina viimeistään perjantaina 28.2.2025.

Jos rakennuskohteen työt valmistuvat ennen sopimuksen mukaista ajankohtaa, rakennuttaja voi ottaa kohteen vastaan, mutta tästä ei suoriteta erillistä hyvitystä.

## Välitavoitteet

Ei ole.

## Työaika

Ei ole työaikarajoituksia.

## Viivästyminen

Työn valmistumisen viivästyessä urakkasopimuksen mukaisesta ajankohdasta peritään viivästyssakkoa kultakin työpäivältä, kuitenkin enintään 50 työpäivältä. Viivästyssakon määrä työpäivältä on arvonlisäverottomasta urakkahinnasta laskettuna seuraava:

* *0,1 % kussakin urakassa*

# VASTUUVELVOITTEET

## Takuuaika

Takuuaika on rakennuskohteen vastaanottotarkastuksesta lukien 24 kuukautta.

Umpiolasielementtien takuuaika on viisi vuotta vastaanottotarkastuksesta lukien. Umpiolasien osalta vaaditaan 5 vuoden nimitakuu, joka kattaa materiaalin lisäksi myös asennuksen.

Takuuajan puolessa välissä pidetään välitarkastus, jossa havaitut takuuajan vastuuseen kuuluvat virheet tulee korjata sovittuna määräaikana.

Vesikaton vedeneristystöille ja -materiaaleille vaaditaan lisäksi rakennuttajan hyväksymä ja nimiin asetettu kymmenen vuoden ns. nimi­takuu. Takuutodistus tulee luovuttaa rakennuttajalle vastaanottotarkastuksessa.

Valaisimista, lämmityslaitteista ja muista sähkötarvikkeista tulee urakoitsijan toimittaa valmistajan ohjeen mukainen rekisteröinti tai vastaava dokumentti pidennetyn takuuajan saamiseksi.

Jos erityistakuun antanut toimittaja joutuu selvitystilaan tai konkurssiin eikä pysty vastaa-maan takuistaan, tuotevastuu siirtyy pääurakoitsijalle erillistakuun loppuajalle (YSE 28 § 1.mom).

## Urakoitsijan vakuudet

Yleisten sopimusehtojen 36 §:n mukaiset vakuudet tulee urakoitsijan antaa seuraavasti:

a) rakennusajan vakuudeksi, laskettuna arvonlisäverottomasta urakkahinnasta,

* pääurakoitsija 10%
* LVIA- urakoitsija 10%
* sähköurakoitsija 10 %.

b) takuuajan vakuudeksi, laskettuna arvonlisäverottomasta urakkahinnasta,

* pääurakoitsija 5 %
* LVIA-urakoitsija 5 %
* sähköurakoitsija 5 %

Urakoitsijan rakennuttajalle antamat rakennusaikaiset vakuudet ovat alistamisen tapahduttua toissijaisesti pää- ja sivu-urakoitsijan alistamissopimukseen perustuvien vaateiden vakuutena. Tästä tulee olla maininta vakuutta koskevassa sitoumuksessa.

Tarjoajan on ilmoitettava tarjouksessaan annettavan vakuuden laatu ja antajayhteisö. Ulkomaisen vakuuden antajaksi hyväksytään vain sellainen yhteisö, jolla on valtuutettu edustaja Suomessa. Vakuussitoumuksen on oltava suomenkielinen.

## Vakuutukset

Pääurakoitsija ottaa rakennuskohteelle YSE 38 §:n mukaisen rakennustyövakuutuksen koko rakennustyön osalta. Vakuutus tulee ottaa rakennuttajan nimiin ja sen tulee joka hetki vastata vähintään rakennuskohteen sen hetkistä täyttä arvonlisäverotonta arvoa.

Vakuutuksen tulee kattaa sivu-urakat ja rakennuttajan hankinnat. Vakuutuksen omavastuu saa olla korkeintaan 0,5 % pääurakoitsijan urakkahinnasta.

Jokaisella työmaalla toimivalla urakoitsijalla tulee olla voimassa oleva toiminnan vastuuvakuutus.

## Rakennuttajan vakuudet

Rakennuttaja ei aseta vakuutta.

# RAKENNUTTAJAN MAKSUVELVOLLISUUS

## Urakkahinnan muodostuminen

Tarjoushinnassa on eroteltava arvonlisäveroton hinta ja arvonlisävero. Urakkasopimukseen merkitään urakan kokonaishinta arvonlisävero eritellen.

## Urakkahinnan maksaminen

### Maksuerätaulukko

Urakkasopimukseen liitetään ao. urakoitsijan kanssa yhteistoiminnassa laadittu työn edistymisen mukainen maksuerätaulukko.

### Erityiset maksuerät

Toimintakokeille varataan oma maksueränsä, joka on 4 % arvonlisäverottomasta urakkahinnasta lukuun ottamatta rakennusurakkaa, jossa erän suuruus on normaalin maksuerän suuruinen.

Rakennusurakan maksuerä maksetaan, kun rakennustyöt ovat niin valmiit, että toimintakokeet voidaan suorittaa. LVIA-töiden ja sähkötöiden maksuerä maksetaan, kun toimintakokeet on hyväksytysti suoritettu.

### Ensimmäinen maksuerä

Ensimmäisen maksuerän (ennakon) suuruus on enintään 50 % rakennusaikaisen vakuuden määrästä. Tämä maksuerä maksetaan urakoitsijalle, kun urakkasopimus on allekirjoitettu, rakennustyövakuutus on otettu, urakkasopimuksen mukainen vakuus on luovutettu rakennuttajalle ja työt on aloitettu sekä työaikataulu, laatu- ja kosteudenhallintasuunnitelma on laadittu hyväksytysti.

### Loppuerä

Viimeinen maksuerä (loppuerä) on vähintään 10 % urakkahinnasta. Maksuerä maksetaan, kun urakka on vastaanotettu, puutteet on korjattu ja takuuajan vakuudet sekä luovutusasiakirjat (sisältäen käyttö- ja huolto-ohjeet)on luovutettu rakennuttajalle*.* Takuuajan huoltojen osuus pidätetään viimeisestä maksuerästä ja maksetaan takuuajan päättyessä, kun huollot todetaan tehdyiksi.

### Sivu-urakoiden maksut

Rakennuttaja maksaa valitsemiensa sivu-urakoitsijoiden maksuerät suoraan asianomaisille urakoitsijoille.

Alistettujen sivu-urakoiden kunkin maksuerän suorittamiseen on saatava pääurakoitsijan hyväksyntä.

### Maksuaika ja viivästyskorko

Sopimukseen perustuvat laskut maksetaan, kun lasku on esitetty rakennuttajalle ja vastaava sopimuksen mukainen työvaihe on todettu tehdyksi tai lasku muuten on todettu maksukelpoiseksi. Tilaajan nimeämä valvoja toteaa, milloin maksuerän perusteena oleva työvaihe on tehty. Valvojan hyväksynnän päivämäärästä alkaa laskun maksuehto, ellei muuta tilaajan kanssa sovita.

Jos rakennuttaja ei 21 vuorokauden kuluessa ole täyttänyt maksuvelvollisuuttaan, hän maksaa urakoitsijalle sanotun määräajan ylittäneeltä ajalta maksamattomalle määrälle lasketun viivästyskorkolain kulloinkin voimassa olevan vuotuisen viivästyskoron maksun tapahtumiseen saakka.

Laskun virheellisyydestä aiheutuneesta maksun viivästymisestä on vastuussa urakoitsija.

## Muutos- ja lisätyöt

### Muutostyötarjous ja -hinnat

Muutostöissä noudatetaan YSE 44 §:n mukaista menettelyä. Yleiskustannuslisänä rakennusteknisissä töissä käytetään 12 % lukuun ottamatta aliurakoita, joiden osalta yleiskustannuslisänä käytetään aliurakoihin sisältyvien yleiskustannusten lisäksi 6 %. Sivu-urakoiden yleiskustannuslisät ilmoitetaan näiden yksikköhintaluettelossa. Yleiskustannuslisä lasketaan muutoksesta aiheutuvien lisäysten ja vähennysten erotukselle. Sosiaalikustannukset korvataan toimialalla yleisesti hyväksytyn sosiaalikuluprosentin mukaisesti.

Lisätöiden osalta noudatetaan YSE 46 §:ää.

### Yksikköhinnat

Urakkasopimukseen liitetään urakkasopimuksen laadintavaiheessa tarkistettava yksikköhintaluettelo, jonka mukaisin hinnoin ja periaattein mahdolliset muutostyöt suoritetaan.

Urakoitsijan tulee täyttää yksikköhintaluettelo ja toimittaa se rakennuttajalle urakkasopimusvaiheessa. Yksikköhintojen käyttöperiaatteet ovat tarkemmin yksikköhintaluettelon kansilehdellä

# VALVONTA

## Rakennuttajan organisaatio ja valtuudet

Urakkasopimuksesta ja siihen tehtävistä muutoksista päättää hankkeen projektipäällikkö Markku Taavo. Pienistä ja kiireellisistä muutostöistä voi päättää hankkeen valvoja.

Turvallisuuskoordinaattorina toimii Markku Taavo.

## Rakennuttajan valvonta

Rakennuttaja suorittaa laadunvalvontaa YSE 60–62 §:n mukaisesti.

Rakennuttaja asettaa työmaata valvomaan rakennustöiden valvojan, LVI-töiden valvojan ja sähkö-/rakennusautomaatiotöiden valvojan*.*

Rakennustöiden valvoja toimii osapäiväisenä paikallisvalvojana. Valvojan tehtävät määräytyvät valvonnan tehtäväluettelon RT 16-11121 mukaisesti. Valvonnan suoritusta varten laaditaan erillinen valvontasuunnitelma, jossa on esitetty valvonnan tarvitsemat dokumentit ja yhteystiedot.

Mikäli tilaaja tai tilaajan edustaja havaitsee työturvallisuusrikkeen eikä urakoitsija ole korjannut kyseistä puutetta tilaajan kirjallisen huomautuksen jälkeen, on tilaa-jalla oikeus keskeyttää rakennustyöt, kunnes puute on korjattu. Urakoitsijan tulee huomioida, että tällöin ei urakoitsijan oman huolimattomuuden takia synny urak-ka-aikaan lisäaikaoikeutta.

Rakennushankkeeseen ei ole haettu maankäyttö- ja rakennuslain mukaista rakennuttajavalvontaa.

## Suunnittelijan laadunvalvonta

Valvontaa suorittavat rakennuttajan oman organisaation lisäksi suunnittelijat. Suunnittelijoilla on oikeus valvoa, että työ muodostuu suunnitelmien mukaiseksi. Heillä ei ole oikeutta sopia minkäänlaisia muutoksia, vaan kaikki muutokset ilmoittaa rakennuttajan valtuutettu edustaja. Suunnittelijavalvonta työmaalla tapahtuu vain tilaajan pyytämien työmaakäyntien ja työmaalla tapahtuvien kokousten yhteydessä paikallisvalvojan välityksellä.

# TYÖMAAN HALLINTO JA TOIMITUKSET

## Urakoitsijan organisaatio ja valtuudet

Pääurakoitsijalla tulee olla työmaalla rakennusvalvonnan hyväksymä vastaava työnjohtaja.

Kunkin sivu-urakoitsijan tulee nimetä työmaasta vastuussa oleva työnjohtajansa.

Pääurakoitsijan tulee ilmoittaa rakennuttajalle ja muille urakoitsijoille ja työntekijöille työmaan työsuojeluorganisaatio ja työmaan työturvallisuudesta vastaava vastuuhenkilö.

## Työvoima

Rakennuttaja edellyttää, että jokaisella työmaalla työskentelevällä on voimassa oleva työturvallisuuskortti.

Työntekijöillä tulee olla työnsä vaatimat todistukset, kuten tulitöissä tulityökortti, voimassa koko työskentelyn ajan.

## Henkilötunnisteet, kulkuluvat ja työntekijöiden perehdyttäminen

Rakennuttaja edellyttää lakisääteisten kuvallisten henkilötunnisteiden ehdotonta käyttöä työmaalla. Tunnisteessa tulee olla näkyvillä veronumero. Henkilön tiedot tulee löytyä myös veronumerorekisteristä. Rakennuttaja edellyttää, että vaadittavat tiedot kaikista hankkeen urakoitsijoista ovat keskitetysti saatavissa esimerkiksi Veronumero.fi tai vastaavan palvelun kautta.

Rakennuttaja velvoittaa päätoteuttajana toimivan urakoitsijan huolehtimaan, että jokaisella työmaalla työskentelevällä on kulkulupa kyseiselle työmaalle sekä kuvallinen henkilötunniste, josta käy ilmi, onko työmaalla työskentelevä työsuhteessa oleva työntekijä vai itsenäinen työnsuorittaja, työntekijän veronumero sekä työnantajan nimi. Kuvallinen henkilötunniste tulee olla näkyvillä työntekijän liikkuessa työmaalla.

Rakennuttaja seuraa kuvallisten henkilötunnisteiden ja kulkulupien voimassaoloa muun muassa tarkastuksilla. Henkilöt, jotka rikkovat määräystä kuvallisten tunnisteiden ja kulkulupien käytöstä toistamiseen annettujen varoitustenkin jälkeen, poistetaan työmaalta.

Päätoteuttajana toimiva urakoitsija myöntää työmaalle kulkulupia sekä ylläpitää kulkulupaluetteloa sähköisesti.

Lisäksi päätoteuttaja ylläpitää ajantasaista luetteloa yhteisellä rakennustyömaalla työskentelevistä henkilöistä. Luetteloon tulee merkitä työntekijän etu- ja sukunimi, syntymäaika, veronumero, työntekijän työnantajan nimi ja y-tunnus tai sitä vastaava ulkomainen tunniste. Tämän lisäksi luettelosta pitää ilmetä työmaalla työskentelyn alkamis- ja päättymispäivämäärä sekä työntekijöiden lähettämisestä annetun lain mukaisesti edustajan nimi ja yhteystiedot Suomessa.

Suomessa työskentelevillä ulkomaalaisilla on oltava suomalainen eläkevakuutus tai voimassa oleva E101- tai A1-todistus ennen kuin kulkulupa voidaan myöntää. EU:n ulkopuolisilta kansalaisilta edellytetään lisäksi voimassa olevaa työlupaa.

Päätoteuttaja vastaa, että työmaalla työskentelevät henkilöt perehdytetään asianmukaisesti ennen työskentelyn aloittamista. Perehdytyksessä on huomioitava muun muassa työturvallisuusriskit ja perehdytettävien kielitaito. Perehdyttäminen ja sen sisältö dokumentoidaan. Jokaiselle perehdytettävälle luovutetaan työntekijän turvaohje, jonka kukin työntekijä kuittaa saaduksi. Ennen jokaista työvaihetta pääurakoitsija tai sivu-urakoitsijan

## Kirjaukset

Pääurakoitsijan on pidettävä asianmukaisesti numeroiduin sivuin varustettua työmaapäiväkirjaa sähköisenä (Haahtela), jonka valvoja säännöllisesti kuittaa saaneensa tiedoksi.

## Työmaakokoukset

Rakennuttajan edustaja kutsuu työmaakokouksen noin neljän viikon välein.

Urakoitsija järjestää kokoustilat työmaalla. Työn tilaaja voi tarvittaessa tilapäisesti järjestää kokoustilan kunnan tiloissa.

## Urakoitsijoiden yhteiset toimitukset

Pääurakoitsijan velvollisuutena on valvoa ja ohjata työmaan yhteistoimintaa. Tätä varten urakoitsijoiden on keskenään pidettävä yhden-kahden viikon välein yhteistoimintakokouksia. Yhteistoimintakokouksiin on pyydettävä rakennuttajan edustaja.

## Viranomaistarkastukset

Pääurakoitsijan on pidettävä rakennusvalvontaviranomaisen edellyttämää rakennustyön tarkastusasiakirjaa, sekä kutsuttava rakennusluvan ja lainsäädännön edellyttämät viranomaistarkastukset.

## Urakoitsijatietojen ilmoittaminen

Rakennuttaja ilmoittaa rakennusalan tiedonantovelvollisuuden perusteella solmimiensa urakkasopimusten tiedot verohallinnolle ja edellyttää, että pää- ja sivu-urakoitsijat ilmoittavat vastaavat tiedot kaikkien alihankkijoidensa osalta verohallinnon tiedonantovelvoitteiden mukaisesti. Tietojen toimittaminen päätoteuttajalle on huomioitava kaikissa aliurakkasopimuksissa.

Nimetty päätoteuttaja on velvollinen ilmoittamaan kaikki yhteisellä työmaalla työskentelevät työntekijät kuukausittain Verohallinnolle tiedonantovelvollisuuden täyttyessä.

# VASTAANOTTOMENETTELY

## Vastaanottotarkastus

Vastaanottotarkastus suoritetaan YSEn mukaisesti. Tilojen käyttäjät tekevät tilojen ja niiden laitteistojen ennakkotarkastuksen kaksi viikkoa ennen kohteen käyttöönottoa. Urakoitsija varaa mahdollisuuden tarkastukseen. Käyttäjien huomautukset tarkistetaan yhteistyössä rakennuttajan edustajan kanssa ennen vastaanottotarkastusta.

## Urakkasuorituksen tarkastus

Liikehuoneistojen töiden osalta suoritetaan erillinen urakkasuorituksen tarkastus ennen varsinaista rakennuskohteen vastaanottotarkastusta.

Urakoitsijoiden tulee suorittaa itselle luovutukset työvaihekohtaisesti 2 viikkoa ennen varsinaista vastaanottotarkastusta.

## Tarkastuskustannukset

Kumpikin osapuoli vastaa sopimuksenmukaisten tarkastusten kustannuksistaan. Jos kuitenkin joudutaan pitämään uusintatarkastuksia urakoitsijan suorituksen virheiden vuoksi, niin rakennuttaja veloittaa uusintatarkastuksesta aiheutuneet kustannukset uusintatarkastustarpeen aiheuttaneelta urakoitsijalta seuraavasti:

* ensimmäinen jälkitarkastus: veloituksetta
* toinen jälkitarkastus: 500 € (alv 0%) + jokaisen suunnittelualan vaatimasta suunnittelijan läsnäolosta 600 € (alv 0%) / henkilö
* seuraavat jälkitarkastukset 500 € (alv 0%) + jokaisen suunnittelualan vaatimasta suunnittelijan läsnäolosta 600 € (alv 0%) / henkilö / tarkastus.

## Toimintakokeet

LVIA- ja sähkötöiden osalta on suoritettava urakkarajaliitteen mukaisesti toimintakokeet kolme viikkoa ennen vastaanottotarkastusta.

## Luovutusasiakirjat

Urakoitsijan on osallistuttava *huoltokirjan* laadintaan asiakirjoissa edellytetyssä laajuudessa ja toimitettava osaltaan käyttö- ja huolto-ohjeet viimeistään vastaanottotarkastuksessa.

Rakennustyön tarkastusasiakirjan on tarvittavin tarkastusmerkinnöin varustettuna oltava vastaanottotarkastuksessa luovutettavissa.

## Käytön opastus

Urakoitsijoiden tulee järjestää opastus rakennuksen käyttöhenkilökunnalle. Käytönopastus on tarkemmin selostettu urakkarajaliitteessä.

# ERIMIELISYYDET

## Riitaisuuksien ratkaiseminen

Tätä sopimusta koskevat mahdolliset erimielisyydet ratkaistaan ensisijaisesti osapuolten keskinäisillä neuvotteluilla.

Tästä sopimuksesta aiheutuvat ristiriidat ratkaistaan lopullisesti Lapin käräjäoikeudessa.

# URAKOITSIJAN VALINTAPERUSTEET

## Tarjouksen hylkääminen

Tarjous voidaan hylätä, jos se ei ole tarjouspyyntöasiakirjojen mukainen tai jos se sisältää omia ehtoja. Tarjous voidaan hylätä muillakin perusteilla, joita on lueteltu esimerkiksi julkisia hankintoja koskevassa laissa tai hankintamääräyksissä.

## Tarjouksen vertailuperusteet

Tarjouksista hyväksytään rakennuttajalle kokonaistaloudellisesti edullisin valinta, joka on edullisin hinta.

Kaikki tarjoukset voidaan jättää hyväksymättä.

# TARJOUS

## Tarjouksen muoto

Tarjoukseen on liitettävä pyydetyt erittelyt ja todistukset (ks. kohta 16.2).

## Tarjoukseen liitettävät todistukset

Urakoitsijan on liitettävä tarjoukseensa tilaajanvastuulain mukainen selvitys, jossa on:

* selvitys siitä, että yritys on merkitty ennakkoperintärekisteriin ja työnantajarekisteriin sekä arvonlisäverovelvollisten rekisteriin
* verojäämätodistus sekä ilmoitus eläkevakuutusmaksuvelvoitteiden täyttämisestä tai muu vastaava luotettava selvitys verojen, ennakonpidätystilitysten, sosiaaliturvamaksujen ja eläkemaksujen täyttämisestä
* kaupparekisteriote
* selvitys työhön sovellettavasta työehtosopimuksesta tai keskeisistä työehdoista
* selvitys työntekijöiden työterveyshuollon järjestämisestä
* todistus tapaturmavakuutuksen ottamisesta

Selvitykset eivät saa olla kolmea kuukautta vanhempia. Rakennuttaja ei hyväksy sellaista urakoitsijaa, joka ei ole toimittanut edellä mainittuja selvityksiä.

Jos urakoitsijalla on 500 € tai enemmän verovelkaa, on tästä esitettävä verohallinnon hyväksymä maksusuunnitelma. Maksusuunnitelma laaditaan myös työeläkemaksuveloista.

## Tarjouksen voimassaoloaika

Tarjouksen tulee olla sitovana voimassa, kunnes jonkun tarjouksen tehneen kanssa on allekirjoitettu urakkasopimus työn suorittamisesta, kuitenkin enintään kaksi kuukautta tarjouksen jättöpäivästä lukien.

Rakennuttaja ilmoittaa tarjouksen tehneille urakkasopimuksen allekirjoittamisesta.

## Tarjouksen tekeminen

Tarjouksen tulee saapua rakennuttajalle sähköisesti Tarjouspalvelu (Cloudia) -järjestelmään viimeistään 11.3.2024 klo 12.00.

Tilaaja tietää tarjouksen saadessaan, että urakoitsija on tutustunut kohteeseen paikan päällä.

## Tarjousten avaaminen

Tarjoukset avataan tilaajan määrittämänä ajankohtana (kts. urakkatarjouspyyntö) suljettuna tilaisuutena.

## Lisätiedot

Jos tarjouspyyntöasiakirjoissa esiintyy epäselvyyksiä, niistä tulee kirjallisesti ilmoittaa rakennuttajalle viimeistään 1.3.2024 klo 12.00 mennessä Cloudia-järjestelmään. Epäselvyyksien vuoksi annettavat lisäselvitykset tulee rakennuttaja kirjallisesti toimittamaan kaikille urakkalaskentaan osallistuville urakoitsijoille viimeistään 6.3.2024 klo 16.00 mennessä Cloudia-järjestelmään. Muita lisätietoja ei katsota rakennuttajaa sitoviksi.